Kempas (pokok)

Kempas ialah satu spesies tumbuhan dalam famili Fabaceae yang berasal dari Semenanjung Malaysia, Borneo, dan  Sumatera. Nama botaninya Koompassia malaccensis. Kempas merupakan pokok hutan hujan tropika yang mampu tumbuh sehingga ketinggian 60 meter.   

Kayu kempas amat keras dan berat, tetapi tidak tahan lama. Bagaimanapun, selepas dirawat dengan bahan-bahan kimia, kayu ini amat sesuai untuk dijadikan bahan lantai dan ranjang landas.

Ciri-ciri fizikal 
Kempas merupakan pokok yang tertinggi di Singapura. Ciri-ciri fizikalnya adalah seperti berikut:
 Kulit kayu: mempunyai alur-alur halus dan berwarna perang-kelabu ketika mentah, tetapi menjadi licin ketika pokok ini mencapai ketinggian sebanyak 20-30 meter.
 Daun: dibahagikan menjadi 5-9 daun kecil yang berbentuk tombak. Warna permukaan atas daun kecil ialah hijau berkilat-kilat, manakala permukaan bawah sedikit berbulu. Daun luruh mengikut musim, biasanya antara bulan Mac dan Jun.
 Bunga: berumpun-rumpun dan tumbuh pada penghujung dahan-dahan.
 Buah: berbentuk lenggai dengan sayap rata. Panjangnya sehingga 15 sentimeter. Lenggai tidak terbelah ketika masak. Setiap lenggai mempunyai satu biji.

Lihat juga
 Senarai pokok

Rujukan

 Phang Wien Ho et al. A Guide to the Botanic Gardens Jungle. Pusat Sains Singapura (1983). ISBN 9971-88-010-5.
 Asian Regional Workshop (Conservation & Sustainable Management of Trees, Viet Nam) 1998.  Koompassia malaccensis.   2006 IUCN Red List of Threatened Species.   Downloaded on 19 Julai 2007.
 Sebagai lantai kayu 

Kempas

en:Koompassia malaccensis